text: ихсан- сопылық дүниетанымда ең жоғары құлдық мақамы. аллаһты көрмесең де көріп тұрғандай құлдық ету. бұл мақамда адам аллаһтың есімдері мен сипаттарын көз алдында елестетіп, терең ойға батып, оған бар ынтасын жинап қарау арқылы ішкі ашылуға, рухани шабытқа қауышады. осы мақамда құл хақтың сипаттарымен сипатталғандай, басирет нұры арқылы жаратушының мақамын көреді. бұл көру аллаһты хақиқат жолымен емес, йақин (ішкі таным) арқылы көру. ихсанға жетудің бірінші мәртебесі ислам, екіншісі иман, үшіншісі ихсан ислам форма, иман мән, ихсан ақиқат болып табылады.